ΓΡΑΠΤΗ ΕΡΩΤΗΣΗ E-1019/00

υποβολή: Lucio Manisco (GUE/NGL) προς το Συμβούλιο

(6 Απριλίου 2000)

Θέμα: Πέντε περιπτώσεις βασανισμού και παραβίασης των ανθρωπίνων δικαιωμάτων στην Τουρκία

Το τελευταίο επταήμερο, από διάφορα μέσα του Τύπου, μη κυβερνητικές οργανώσεις, πηγές του Διεθνούς Ερυθρού Σταυρού και του ΟΗΕ, το Ευρωπαϊκό Κοινοβούλιο πληροφορήθηκε τη σοβαρή περίπτωση των πέντε τούρκων επαγγελματιών, μηχανικών και επιχειρηματιών Halil Muftuoglu, Emre Nil, Ferhat Tekoglu, Hasan Basri Gner και Timur Ayan οι οποίοι εξαναγκάστηκαν, μετά από πολύωρα και φρικτά βασανιστήρια, ναπογράψουν ψευδείς ομολογίες εγκλημάτων κατά του κράτους. Τα βασανιστήρια, σύμφωνα με τις δηλώσεις των θυμάτων και τις αποδείξεις που συνέλεξαν διάφορες πηγές, οι οποίες, εντούτοις, δεν αναφέρονται από τον τουρκικό Τύπο, περιλάμβαναν ηλεκτροσόκ στους όρχεις, κατάβρεγμα με παγωμένο νερό, χτυπήματα με ρόπαλα τυλιγμένα σε πετσέτες ώστε να μηνπάρχουν εκχυμώσεις. Οι βασανιστές ήταν αστυνομικοί καιπάλληλοι της Διεύθυνσης για το Οργανωμένο Έγκλημα της Κωνσταντινούπολης, οργάνου της δικαστικής αστυνομίας του τουρκικού κράτους. Σήμερα, κρατούνται και οι πέντε στις φυλακές Bayrampasa, εν αναμονή δίκης.

1. Δεν θεωρεί το Συμβούλιο ότι οι σοβαρές αυτές παραβιάσεις των ανθρωπίνων δικαιωμάτων για πολλοστή φορά διαψεύδουν περίτρανα τις δηλώσεις του ίδιου του Πρωθυπουργού Ecevit και ολόκληρης της τουρκικής κυβέρνησης, σχετικά με τις μεταρρυθμίσεις του δικαστικού συστήματος που έχουν ήδη τεθεί σε εφαρμογή και οι οποίες αναμένεται ότι θα διευκολύνουν την ένταξη της Τουρκίας στην Ευρωπαϊκή Ένωση;

2. Δεν εκτιμά το Συμβούλιο ότι η θετική, σε γενικές γραμμές, γνώμη που διατύπωσε ο αρμόδιος για τη διεύρυνση Επίτροπος Verheugen, αφού ολοκλήρωσε την πρόσφατη επίσκεψή του στην Κωνσταντινούπολη, για την πρόοδο που έχει σημειώσει η Τουρκία στο συγκεκριμένο τομέα, είναι ουσιαστικά αβάσιμη ή, αν μη τι άλλο, πρόωρη;

3. Δεν κρίνει το Συμβούλιο ότι οφείλει να ζητήσει πάραυτα διευκρινίσεις από την τουρκική κυβέρνηση σχετικά με την απάνθρωπη μεταχείριση που επιφυλάχθηκε στους προαναφερθέντες κρατουμένους, πριν να προχωρήσει στην έναρξη διαπραγματεύσεων για την προσχώρηση της Τουρκίας στην Ευρωπαϊκή Ένωση;

Απάντηση

(10 Ιουλίου 2000)

Η Ευρωπαϊκή Ένωση έθεσε, και θα συνεχίσει να θέτει, το ζήτημα του σεβασμού των ανθρώπινων δικαιωμάτων στην τουρκική κυβέρνηση, και πιο πρόσφατα με την ευκαιρία του Συμβουλίου Σύνδεσης ΕΚ-Τουρκίας στις 11 Απριλίου 2000. Η ΕΕ ανησυχεί όσον αφορά τις εκθέσεις για παραβιάσεις των ανθρώπινων δικαιωμάτων και θα συνεχίσει να παρακολουθεί εκ του σύνεγγυς τη κατάσταση σχετικά με τα ανθρώπινα δικαιώματα στη Τουρκία και, εάνπάρχει ανάγκη, θα επισημάνει επί μέρους περιπτώσεις στις τουρκικές αρχές.

Η Τουρκία έχει ξεκινήσει μια διαδικασία μεταρρύθμισης στο τομέα αυτόν. Η ΕΕ χαιρετίζει τη πρόθεση της Τουρκίας να βελτιώσει τη κατάσταση των ανθρώπινων δικαιωμάτων και θα συνεχίσει ναποστηρίζει και να ενθαρρύνει τις τουρκικές προσπάθειες ως προς το θέμα αυτό. Η ΕΕ προσβλέπει σε περαιτέρω πρόοδο για το ζήτημα αυτό.

Στη συνάρτηση αυτή, η ΕΕπενθυμίζει ότι η συμμόρφωση με τα πολιτικά κριτήρια της Κοπεγχάγης στα οποία περιλαμβάνεται ο σεβασμός των ανθρώπινων δικαιωμάτων, είναι ένα προαπαιτούμενο για την έναρξη των διαπραγματεύσεων προσχώρησης. Επομένως, οι διαπραγματεύσεις αυτές δεν έχουν αρχίσει ακόμη με την Τουρκία.